Page:Peter Pickup and Tammie Treddles, or, The new patent thief catcher (2).pdf/3

 PETER PICKUP AND TAMMIE TREDDLES. PETER PICKEN, or as he micht wi' mair propriety be cald, Peter Pick-up, leev't in a bit kintra clachan, on the borders o' Dumbartonshire and Renfrewshire. He was a chap aboot the middle hicht, an sho'd ha'e been licht complexioned, had it no been that, as a rule, he only wash't his face ainst a week. His hair, which play'd wi' the wun, was a carrity red, an' to the credit o' nature, hung in curls. He wore a cap wi' a great big peak, and a moleskin coat wi' four great big pouches, twa inside and twa ootside; his waiscoat was made o' printed velvetecn, and his breeks o' woollen cord, gayen ticht in the legs, so as tac keep the calves in, for fear they shou'd tak a notion tae gang out tae grass ; they, alang wi' his boots, regular skin drivers wi' fifty lace holes in them, a white calico sark, and a Turkey red napkin aboot his neck, made up the toggery o' ane o' the cutest chaps o' the day.

He hawkit a' sorts o' pats and pans for a lecvin, an he wasna verra particular aboot getting siller for his gudes, if he could dooble or treple their value in auld claes or even rags or banes, bits o' brass, or auld aim,